Pauliska huset

Pauliska huset er en bygning i Apollo-kvartalet på Skeppsbron 26 i Stockholm. Huset ble bygd på 1680-tallet etter tegninger av Nicodemus Tessin den eldre.

Skeppsbron 26 ble opprinnelig oppført for dommer Anders Henriksson, da var huset sannsynligvis fire etasjer høyt og hadde et seteritak. Eiendommen, som senere var eid av Fabriqueren Herr Nicolaus Pauli, ble bygget om i 1769 ved arkitekt Casper Christian Friese. Da fikk fasaden mot Skeppsbron sitt nåværende utseende. Flere ombygninger fulgte, blant annet i 1882 ved arkitekt Gustaf Sällström (1857-1937) samt på 1930-tallet. Forsterkning av fundamentene ble gjennomført i 1981.

På utsiden har bygningen stort sett beholdt sitt utseende fra 1768, men det har ikke alltid vært slik. Under siste halvdel av 1800-tallet var det ikke moderne med gustaviansk enkelhet, da skulle fasaden «pyntes» med diverse detaljer, som en byggesøknad fra februar 1883 illustrerer. En lignende omdekorasjon ble også utført på nabobygningen Dångerska huset og på Räntmästarhuset, Skeppsbron 48.

På 1930-tallet var eiendommen eid av Försäkrings AB Ocean og dette firmaet søkte i mai 1934 hos Stockholms stads byggnadsnämnd om å få tilbakeføre fasaden til sin opprinnelige form. I søknaden het det blant annet: «Denna ritning, som utförts av Arkitekt O. Leijonhufvud, är utarbetad i nära anslutning till den ritning, som finns i Edert arkiv och daterar sig från 1768.»

Fasaden mot Skeppsbron har en bredde som tilsvarer fem vindusakser og en fire etasjers høyde med en loftsetasje. Fasaden er i enkel gustaviansk og har en klar rustrød farge. Den høye sokkeletasjen er holdt i en lysegrå farge. Taket har metallplater og er utformet som et seteritak.

Referanser

Litteratur 
Carlsson, Sven-Olof (1991). Stockholm: gata upp, gata ner: en fälthandbok över Stockholms byggnader, dess arkitekter samt andra kulturella miljöer i innerstaden. Malmö: S.-O. Carlsson. Libris 7448562. ISBN 91-630-0500-X
Katarina Juvander (2002). Gamla stan, detta har hänt. Raster förlag. ISBN 91 87215 30 6
Opplysninger fra Stockholms stadsbyggnadskontor

Eksterne lenker
 

Byggverk i Gamla stan